Enganas

Enganas () – sala Indonezijoje, Indijos vandenyne, netoli pietvakarinių Sumatros krantų, 177 km į pietus nuo Benkulu, priklauso Benkulu provincijai. Plotas – 397 km².UN SYSTEM-WIDE EARTHWATCH Web Site: ISLAND DIRECTORY, Islands of Indonesia. islands.unep.ch Sala 35 km ilgio (iš rytų į vakarus), 16 km pločio. Būdingas aukštis apie 100 m, tačiau iškyla iki 281 m. Centrinė salos dalis apaugusi tankiais kietmedžių miškais. Klimatas drėgnas ir karštas, lyja ištisus metus. Engane užfiksuota keletas endeminių paukščių rūšių.

Engano sala gyvenama retai. 2023 m. čia gyveno ~4500 gyventojų.Badan Pusat Statistik, Jakarta, 28 February 2024, Kabupaten Bengkulu Utara Dalam Angka 2024 Gyventojai yra enganiečiai, kurie ilgą laiką gyveno izoliuotai. Nors enganiečių kalba priskiriama austroneziečių kalboms, ji smarkiai skiriasi nuo aplinkinių kalbų, kai kurių autorių laikoma izoliuota kalba. Pagrindinės gyvenvietės – Barhau ir Kajapu. Pakrantėse auginamos kokospalmės, eksportuojama kopra ir mediena.

Pirmąsyk Engano sala minima 1596 m. olandų keliautojo Kornelio de Houtmano. 1771 m. saloje bandė išsilaipinti jūrininkas Čarlzas Mileris, bet pabūgęs ginkluotų čiabuvių grįžo į laivą.„An Account of the Island of Sumatra, &c. By Mr. Charles Miller“. Philosophical Transactions of the Royal Society of London, Vol. 68 (1778), pp. 160–179 1891 m. salos gyventojus aprašė italas Elijus Modiljanis.Modigliani, E. 1894. L’Isola delle Donne. Ulrico Hoepli, Milano. Engano sala turėjo smarkiai nukentėti nuo 1883 m. Krakatau išsiveržimo ir cunamio. 2000 m. saloje daug žalos padarė ir aukų nusinešė Engano žemės drebėjimas.

 Šaltiniai 

Kategorija:Indonezijos salos